
Parlamentul României
Camera Deputaților
	Comisia pentru buget,

         finanţe şi bănci

           Nr. 7c-2/311
	
	Bucureşti,  31 martie 2026

     PL-x nr. 212/2026


Către,

BIROUL  PERMANENT

AL CAMEREI  DEPUTAŢILOR

Vă înaintăm, alăturat, raportul asupra proiectului de Lege pentru aprobarea Contractului de finanţare - Autostrada A1 Cofinanţare aferentă fondurilor de coeziune ale UE B - dintre România şi Banca Europeană de Investiţii, semnat la Bucureşti la 15 ianuarie 2026 şi la Luxemburg la 19 ianuarie 2026, trimis pentru dezbatere pe fond, cu adresa nr. PLx. 212/2026, din 16 martie 2026, Camera Deputaţilor fiind prima Cameră sesizată.
În raport cu obiectul şi conţinutul său, proiectul de lege  face parte din categoria legilor ordinare.

PREŞEDINTE,
Bogdan-Iulian HUŢUCĂ

RAPORT
asupra 
proiectului de Lege pentru aprobarea Contractului de finanţare - Autostrada A1 Cofinanţare aferentă fondurilor de coeziune ale UE B - dintre România şi Banca Europeană de Investiţii, semnat la Bucureşti la 15 ianuarie 2026 şi la Luxemburg la 19 ianuarie 2026
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru buget, finanţe şi bănci a fost sesizată pentru dezbatere pe fond, cu proiectul de Lege pentru aprobarea Contractului de finanţare - Autostrada A1 Cofinanţare aferentă fondurilor de coeziune ale UE B - dintre România şi Banca Europeană de Investiţii, semnat la Bucureşti la 15 ianuarie 2026 şi la Luxemburg la 19 ianuarie 2026, transmis cu adresa nr. PLx. 212/2026, din 16 martie 2026.

Conform prevederilor art. 75 din Constituţia României, republicată, şi ale art. 92 alin.(8) din Regulamentul Camerei Deputaţilor, republicat, cu modificările ulterioare, Camera Deputaţilor este prima Cameră sesizată.

La dezbaterea proiectului de lege s-a avut în vedere avizul Consiliului Legislativ.
Proiectul de lege are ca obiect de reglementare contractarea unui împrumut de 500 milioane de euro de la Banca Europeană de Investiţii (BEI), în vederea realizării Autostrăzii Sibiu – Piteşti, proiect major de infrastructură estimat să fie finalizat în anul 2028. Împrumutul va fi disponibil pentru 36 de luni de la semnarea contractului de finanţare şi va putea fi tras în maximum 10 tranşe, fiecare de cel puţin 50 milioane euro. Finanţarea poate acoperi până la 50% din costul total al proiectului, cu excluderea cheltuielilor privind TVA şi exproprierile.
Potrivit prevederilor art. 62 şi art.133 din Regulamentul Camerei Deputaţilor, republicat, cu modificările ulterioare, membrii Comisiei pentru buget, finanțe și bănci au examinat proiectul de lege în ședința, cu prezență fizică și online, din data de 31 martie 2026. La şedinţa comisiei, deputații și-au înregistrat prezența conform listelor. 
La dezbaterea proiectului de lege au participat, în calitate de invitați, domnul György Attila - Subsecretar de stat în Ministerul Finanțelor și domnul Irinel Ionel SCRIOȘTEANU - Secretar de stat în Ministerul Transporturilor și Infrastructurii.
În urma dezbaterii proiectului de lege  şi a opiniilor exprimate, deputații au hotărât cu unanimitatea voturilor exprimate, să transmită plenului Camerei Deputaţilor, prezentul raport prin care se propune adoptarea Proiectului de Lege pentru aprobarea Contractului de finanţare - Autostrada A1 Cofinanţare aferentă fondurilor de coeziune ale UE B - dintre România şi Banca Europeană de Investiţii, semnat la Bucureşti la 15 ianuarie 2026 şi la Luxemburg la 19 ianuarie 2026, în forma prezentată de Guvern.

În raport cu obiectul şi conţinutul său, proiectul de lege face parte din categoria legilor ordinare.
	PREȘEDINTE,

Bogdan-Iulian HUȚUCĂ
	SECRETAR,
Iulius-Marian FIRCZAK

	Şef serviciu,

Giorgiana Ene

Consilier,

Nuțica Neculae
	



